**13. A feladat az ókori Kelethez kapcsolódik.** *(rövid)*

**Mutassa be a források és ismeretei alapján a buddhizmus kialakulásának körülményeit,**

**jellegzetes vonásait!** *Használja a középiskolai történelmi atlaszt!*

„Sziddhártha gyermekkoráról kevés legenda beszél. Apja király volt, akinek papjai

megjósolták, hogy fia el fog távozni az udvarból. […] Sziddhártha egyre arra vágyott,

hogy megismerje a világot. […] A szeme elé került emberi szenvedés ráébresztette

arra, hogy lemondva a világi életről, vándor aszkétaként kell keresnie a megváltást.”

*(Tom Lowenstein)*

„Azt kérditek, mi a szenvedés igazsága? A születés szenvedés, az öregedés, a

betegség és a halál szenvedés. Szenvedés a kedvelt dolgoktól elszakadni. Szenvedés

az óhajtottat meg nem kapni. […] S mi a szenvedés kioltásának igazsága? A sóvárgás

megszüntetése. […] a megszabadulás, az elszakadás.” *(Buddha beszédeiből)*

„Az önsanyargatás csak megzavarja az elmét. Az ennek következtében fellépő

kimerültségben és szellemi bódultságban pedig az ember már képtelen arra, hogy

megértse az élet mindennapi dolgait. […] Felhagytam mindenféle túlzással, legyen


az luxus, vagy aszketizmus. Felfedeztem a középutat.” *(Egy burmai kézirat részlete)*


„Buddha követői a legkülönbözőbb társadalmi rétegekből kerültek ki. […] A

belépéssel […] megszűntek a kasztkorlátok. […] A kasztrendszert nem isteni, hanem

csak emberi intézménynek tekintette, és nem ismerte el a brahmanák [papok]

előjogait.” *(Glasenapp vallástörténész)*

****

****